Månedsbrev September

Da har høsten meldt sin ankomst og til tross for mange flotte soldager merkes det at været har begynt å snu. Skiftet fra sommer til høst, med det væromslag som følger, har vært et tema vi har jobbet med denne måneden. Vi har utforsket og eksperimentert med vindkraft og bølgekraft og studert været og endringene som skjer i naturen. Barna syns det er spennende og se hvordan bladene endrer farge og faller av og at insekter -og småkryp «forsvinner i hi»

Ørnegruppen har begynt på vanntilvenning og vi opplever at barna har stor glede av det. Ørnene har hatt noen fine turer til Ørneskogen. De leker godt sammen på tvers av avdelingene og har bygget sin egen hytte. Det er kjekt å sage, bygge og utforske skogen. Vi har vært på marken og hatt regelleker og har begynt å lese fortsettelsesbøker. Ruffen-bøkene er populære.

Fasan 1 har hatt kjekke turer i nærområdet. Ole Brum skogen, Stokkavannet, Bamsebakken og forskjellige lekeplasser. Barna har vært mest opptatt av vær og vind og hver tur har vi stoppet ved Stokkavannet og eksperimentert med hva som flyter/synker og hva som blåser av gårde. Vi har lest bøker om regn og vind og har laget regnværsorkester både med instrumenter i barnehagen og «instrumenter» vi har funnet i naturen.

Fasan 2 har fulgt barnas spor og har laget butikk, konditori og familiekrok i barnehagen. Barna har hatt lyst å lære om elgen og har vært opptatt av bygging og bruk av redskaper i skogen. De har saget, høvlet og hogget. Gruppen har valgt kongleskogen som base for turer fremover.

Barna har laget høstbilder og malt med høstfarger. Vi har hatt sanger og regler om høsten. Butikklek har blitt veldig populært og de lager, selger og kjøper til den store gullmedalje.

Viktige dager i oktober:

Vi opp med foreldresamtaler. Lapper blir hengt opp i garderoben.

Vi feirer Eirik, Patric, Audhild og Maria

Tirsdag 20. Siste dag med vanntilvenning for ørnene.

Fredag 23. FN-dagen markeres i barnehagen. Pga. covid-19 blir det avdelingsvis markering uten foreldre.

Onsdag 28. Fotografen kommer til barnehagen.

I høstferien (uke 41) blir det ikke varmlunsj i barnehagen.